Държавен вестник, бр. 82, 2012 г., стр. 77

БРОЙ  82	
Д Ъ Р Ж А В Е Н  В Е С Т Н И К 	
СТР.  77  
да напуска договореното място на трансфера 
преди трансферът на лицето, подлежащо на 
обратно приемане, да е завършил.
– Компетентните органи на запитващата 
Договаряща страна гарантират, че кон­
воят притежава входна(и) виза(и) за дър­жа­
вата(държавите) на транзит и на дестинация, 
ако такава(такива) се изисква(т).
Член 7
Условия и сътрудничество при транзитно 
преминаване
(1) Договарящите страни прилагат следните 
практически условия за операции за транзитно 
преминаване:
– Заявление за транзитно преминаване 
трябва да бъде подадено по факс или в елек­
тронна форма до компетентния орган на за­
питаната Договаряща страна най-малко пет 
календарни дни преди планираното транзитно 
преминаване. 
– Компетентният орган на запитаната 
Договаряща страна трябва да отговори по 
факс или в електронен формат в рамките 
на пет календарни дни от получаването на 
заявлението за транзитно преминаване, из­
ползвайки общия формуляр от Приложение 
№ 4 към този Протокол, за да информира за 
съгласието си за такова транзитно преми­
наване и планираното време, определения 
гранично контролно-пропускателен пункт, 
вида на транспорта и използването на конвой.
– Ако запитващата Договаряща страна 
сметне за необходимо да потърси съдействие 
от компетентните органи на запитаната 
Договаряща страна за конкретна транзитна 
операция, това трябва да бъде посочено във 
формуляра на заявление за транзитно преми­
наване (Приложение № 7 от Споразумението 
за обратно приемане). В отговор на такова 
заявление за транзитно преминаване компе­
тентните органи на запитаната Договаряща 
страна трябва да информират за възможността 
да осигурят такова съдействие.
– В случай че лицето, подлежащо на обрат­
но приемане, се транспортира по въздух или 
се конвоира, компетентните органи на запи­
таната Договаряща страна уреждат охраната 
и приемането на своя територия на лицето, 
подлежащо на обратно приемане.
(2) Запитващата Договаряща страна поема 
задължението да приеме без забавяне лицето, 
подлежащо на обратно приемане, в съответ­
ствие с член 13, параграф 4 от Споразумението 
за обратно приемане, при условие че:
– съгласието за транзитно преминаване 
е отказано или оттеглено в съответствие с 
член 13, параграфи 3 и 4 от Споразумението 
за обратно приемане;
– лицето, подлежащо на обратно прие­
мане, е влязло нелегално на територията на 
запитаната Договаряща страна по време на 
транзитно преминаване;
– предаването на лицето, подлежащо на 
обратно приемане, в друга държава на транзит 
или на дестинация е неуспешно; или 
– транзитното преминаване не е възможно 
поради други причини.
(3) Когато е необходимо, за транзитното 
преминаване на граждани на трети страни и 
лица без гражданство, за които запитаната 
Договаряща страна е дала предварително 
съгласие, се изпраща уведомление съгласно 
Приложение № 5 към този Протокол. Ако 
запитващата Договаряща страна не е посо­
чила във формуляра по Приложение № 7 към 
Споразумението за обратно приемане точната 
дата, място, граничен контролно-пропускате­
лен пункт и други относими данни, устано­
вени впоследствие, тя изпраща уведомление 
за транзит съгласно Приложение № 5 към 
този Протокол.
Член 8
Отношение към други международни договори
Този Протокол не засяга правата и задъл­
женията, произтичащи от други международни 
споразумения, които са в сила за държавите 
на Договарящите страни. 
Член 9
Разходи
(1) Оправдани и доказани разходи за транс­
порт, свързани с транзитното преминаване, се 
изплащат в евро от запитващата Договаряща 
страна въз основа на фактура в рамките на 
30 дни от получаване на потвърждението съ­
гласно член 15 от Споразумението за обратно 
приемане.
(2) Фактурата, свързана с разходите по 
транспорт, се представя и изплаща от ком­
петентните органи, определени за прилагане 
на този Протокол.
Член 10
Език за комуникация
В рамките на процедурите, провеждани в 
съответствие със Споразумението за обратно 
приемане и този Протокол, всяка Договаряща 
страна използва официалния език на своята 
страна – български език съгласно Конститу­
цията на Република България, македонски 
език съгласно Конституцията на Република 
Македония, или английски език.
Член 11
Формуляри
(1) Формулярите, които се използват за 
заявления за обратно приемане и заявления 
за транзитно преминаване, съответстват на 
приложения № 1, 2, 3, 4, 5 от този Протокол.